Прадстаўнікі раённых улад добра ведаюць, што вясковым людзям як нікому неабходна падтрымка і ўвага. Пенсіянеры з вёскі ў “вялікі свет” выязджаюць рэдка. Хіба калі толькі дзяцей адведаць. Дзеці часцей самі да бацькоў прыязджаюць, каб па гаспадарцы дапамагчы, прывезці з горада прысмакаў, якіх у аўталаўцы не купіш, хаця, як кажуць вяскоўцы, асартымент някепскі, усё неабходнае прыдбаць можна. Аўталаўка прыязджае ў Вялікія Каскевічы два разы на тыдзень, і для вяскоўцаў гэта як свята. Яны загадзя выходзяць чакаць яе на вуліцу, на абслугоўванне не скардзяцца.